Lehtede jõudlus on äärmiselt oluline teema kui leht peab omanikule raha teenima. Optimeerimine ei tähenda kindlasti süsteemi ümber tegemist - mõnikord piisab ka tehnilise keskkonna optimeerimisest. Näitajad, mida mõõta, sõltuvad otseselt lehest ja selle tehnilisest lahendusest, samuti tehnilisest keskkonnast. Mõõtmine ei ole kuigi lihtne, sest head vahendid korrektsete mõõtmiste  jaoks puuduvad ning nii või teisiti tuleb seosed tehniliste näitajate ja raha vahel iseseisvalt leida. Optimeerimise tulemusena võib lehekülg hakata märgatavalt raha juurde tootma, sest konkurentsieelised kasutaja tähelepanu osas on kiiresti avanevatel lehekülgedel väga head.